Klipkouers: Jacques gesels met Adele Walker | Maroela Media
Adele Walker vertel my hoe haar behoefte aan mede Suid-Afrikaners gelei het tot die stigting van haar promosies en gebeure besigheid in die VK, SAFFAevents.
Ek is 'n Suid-Afrikaner wat in Engeland woon; ek het groot geword in Secunda, Springs en Orkney. Ek het twee kinders en ek het voorheen in die mediese veld gewerk. Ek was voorheen 'n verpleegster van beroep gewees. Ek het in die teater van hospitale gewerk; ek het my opleiding in Pretoria-Wes ontvang.
Wat is die rede waarom jy hierdie soort besigheid en industrie aangepak het?
Dit was die verlange na Suid-Afrika en veral die verlange na my mense "Suid-Afrikaners." Ons het vir ses jaar in Engeland gewoon en nie een Suid-Afrikaner daar geken nie. Ons het op Facebook gesien daar was 'n braai vir Suid-Afrikaners en ons het daarheen gegaan. Ek was so opgewonde ek het sommer net daar en dan vriende gemaak in die parkeer area. Ek het ook net daar besluit ek gaan nog 'n braai geleentheid reël, want ek wil nog meer Suid-Afrikaners leer ken. Van daar af het ek baie Suid-Afrikaanse funksies gereël.
Vertel ons 'n bietjie watter soort funksies reël julle?
Die soort funksies wat ons reël is soos waar bekendes kom optree. In die verlede het ons vir Barry Hilton gevra om hierin Engeland te kom optree. Ons het laas jaar ook vir die Parlotones gevra om te kom optree. Deesdae hou ons ook 'n "Cape Town Funny Festival" hierin die hartjie van Engeland.
As ek my eie funksie reël, het ek mense nodig om na my funksie toe te kom. Ek bereik dan mense deur advertensies op sosiale media te plaas soos byvoorbeeld Facebook, ens. Ek gaan veral dan ook na ander Suid-Afrikaanse funksies wat deur ander mense gereël is. Ek sal dan ook promosie werk doen vir maatskappye wat my huur om dit te doen soos byvoorbeeld KYKnet en Showmax. Deur middel van die promosie werk word daar dan ook melding gemaak van ons funksies. Ons bemark ook die bring en braai vir die Suid-Afrikaanse mense in Engeland.
Om 'n vriendin aan te stel in 'n belangrike posisie in my besigheid in plaas van die regte persoon. Dit was meer 'n emosionele besluit, ek het geleer daaruit en sal dit nie weer doen nie.
Ek is baie ongeduldig! As ek iets gedoen wil hê, moet dit vandag gedoen word. Met ander woorde ek word baie gou kwaad as iemand my nie dieselfde dag kan help nie.
Wat is die een gewoonte wat jy wens jy kon gehad het?
Ek wil meer geduld aan die einde van die dag hê. Ek wil meer rustiger wees, alles in my lewe is so gejaag. Ek wil net bietjie stil staan en perspektief kry en besef dat daar is 'n lewe daar buite.
Watter sagteware kan jy nie net nie mee sonder klaarkom nie?
Eerstens vir persoonlike gebruik sal ek sê dit is my sosiale media, want dit baie belangrik vir my besigheid. Tweedens sal dit my e-posse wees. En derdens sal dit dan ook my bank applikasie wees, want ek moet die heeltyd weet hoeveel geld is in my bankrekening.
Watter boek sal jy aanbeveel as 'n moet lees boek?
"Michael E Gerber – The E-Myth" en die ander een is "The Secret."
Wie is die persoon wat vir jou 'n inspirasie is, en hoekom?
Eerstens sal ek sê Tina Turner oor haar lewensverhaal. En tweedens sal ek dan sê ook alle vroue wat van niks 'n sukses van hulle lewens gemaak het. Ek het 'n groot passie vir vroue wat 'n sukses maak van hulle lewe.
"Niks is onmoontlik nie" – dit is die belangrikste vir my.
Met alles wat jy vandag weet en jy kan môre oor begin watter soort besigheid
sou dit wees?
Ja, ek is besig om 'n 'relokasie' besigheid te begin. Dit is om te werk met die groot ingenieursfirmas, wat die hele familie verskuif na 'n hele ander land toe.